Չափով սոխակը ճնճղուկին է հիշեցնում՝ 16 սմ-ից ոչ ավելի, մոխրաշագանակագույն է, բայց ունի շատ մեծ ու արտահայտիչ սև աչքեր: Հանդիպում են երկու տիպի սոխակներ՝ սովորական կամ արևելյան և արևմտյան: Շատ սոխակներ կարող են ապրել վանդակում, բայց միևնույն է, ոչինչ չի կարող փոխարինել նրանց ազատությանը: Եվ ազատության մեջ արդեն սոխակները չվող թռչուններ են, սիրում են ձմեռել Աֆրիկայում, Արաբական թերակղզում և հարավային Իրանում: Իսկ վերադառնում են այն ժամանակ, երբ ծառերն արդեն կանաչում են, և միջատները սկսում են պտտվել երկնքում: Վերադառնալուն պես թփերի մեջ սկսում են բույն պատրաստել ծառերի տերևներից և շուտով լույս աշխարհ են գալիս նրանց փոքրիկ ձագուկները: